
              Ügyiratszám: OB/27-4/2025.

ELŐTERJESZTÉS

a Képviselő-testület 2025. február 25-i nyilvános ülésére

Tárgy: 
A „Mosó” és fedett közösségi tér használati szabályzatának módosítása
Előterjesztő: 
Godány Mária polgármester

Előkészítő: 
dr. Varga Viktória aljegyző

Tisztelt Képviselő-testület!

A képviselő-testület 2022. május 27-i ülésén fogadta el a „Mosó” és fedett közösségi tér használatának szabályiról szóló dokumentumot, mely tartalmazza az itt igénybe vehető területek/szolgáltatások díját.
Az elmúlt közel 3 évben a fenntartással, karbantartással, tisztántartással kapcsolatos költségek jelentősen megemelkedtek, ezért célszerű és indokolt a bérleti díjakat felülvizsgálni, és azok emeléséről dönteni.
A tervezet szerint a bérleti díjat az igénybe vevő csoport létszáma alapján az alábbiak szerint javaslom megállapítani:
maximum 10 fő igénybevétele esetén:

ingyenes, de nem foglalható
11-20 fő igénybevétele esetén:


40.000 Ft/nap


20-50 fő igénybevétele esetén:


120.000 Ft/nap

50 fő feletti létszámú esküvő esetén:

250.000 Ft/alkalom (maximum 2 nap).

A kemence esetében -figyelemmel a felügyeletét ellátó személy biztosítására is, valamint a használatot követő takarításra- az alábbi bérleti díjakat határoznánk meg:
egyszeri felfűtés: 



50.000 Ft

ha az egyszeri felfűtés nem elég:

+ 10.000 Ft

A nivegy-völgyi lakosok valamennyi díjból továbbra is 50 % kedvezményben részesülnek. 
Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

HATÁROZATI JAVASLAT

Óbudavár Község Önkormányzata Képviselő-testülete az önkormányzat tulajdonát képező Óbudavár 49/1, 49/2, 83/1, 83/2, 84 és 85 helyrajzi számú ingatlan együttes területét („Mosó” és fedett közösségi tér) 2025. március 1. napjától egyházi esküvői szertartás vagy egyéb rendezvény, szabadidő eltöltése céljából a határozati javaslat 1. mellékletét képező szabályzatban foglaltak szerint adja bérbe, azon kizárólagos használatot biztosít a meglévő infrastruktúra igénybevétele mellett. 

A szabályzat előírásait a 2025. március 1. napját követően érkezett kérelmek esetén kell alkalmazni.

Felhatalmazza a polgármestert a bérleti szerződések aláírására.

Határidő: folyamatos
Felelős: polgármester

Szentantalfa, 2025. február 13.
                   Godány Mária
           



                    polgármester
     1. melléklet

ÓBUDAVÁR „MOSÓ” ÉS FEDETT KÖZÖSSÉGI TÉR HASZNÁLATÁNAK SZABÁLYZATA
TISZTELT LÁTOGATÓ!

Óbudavár Veszprém megye legkisebb faluja. Büszkék vagyunk értékeinkre, azonban falu lélekszámára tekintettel nincs lehetőség minden évben a felújításra áldozni. 

Kérjük, tartsa be az alábbiakat:

1./ 
Az önkormányzat helyet és lehetőséget biztosít a fedett közösségi tér használatára, mely egész évben a látogatók rendelkezésére áll. 

2./ 
A fedett közösségi teret, a részét képező kemencét, és a hűtőkkel felszerelt büféhelységet az önkormányzat bérbeadás útján hasznosítja. 

3./ 
A fedett közösségi tér igénybevételéért a következő bérleti díjat kell fizetni:

maximum 10 fő igénybevétele esetén:

ingyenes, de nem foglalható
11-20 fő igénybevétele esetén:


40.000 Ft/nap,



20-50 fő igénybevétele esetén:


120.000 Ft/nap,
50 fő feletti létszámú esküvő esetén:

250.000 Ft/alkalom (maximum 2 nap).

4./
A fedett közösségi tér részét képező kemence csak szakszerűen, meghatározott fával fűthető fel. A használatot követő takarítását az önkormányzat végzi. A kemence igénybevételének díja:

egyszeri felfűtés: 



50.000 Ft

ha az egyszeri felfűtés nem elég:

+ 10.000 Ft
5./
A hűtőkkel felszerelt büféhelység használatának díja 40.000 Ft/rendezvény.
6./ 
Az óbudavári és nivegy-völgyi (Balatoncsicsó, Szentjakabfa, Szentantalfa, Tagyon) lakosok a 3./-5./ pontokban szabályozott díjakból 50 % kedvezményre jogosultak.
7./ 
A bérelt helyszínen a rendezvények megszervezése és megtartása a bérbe vevő feladata. A rendezvények délelőtt 10 órától este 23 óráig, esküvő esetén másnap 02 óráig tarthatók.

8./ 
A fedett közösségi tér igénybevételét 5 nappal, esküvő esetén 3 hónappal korábban a Zánkai Közös Önkormányzati Hivatal Szentantalfai Kirendeltségén (Szentantalfa, Fő u. 39., hivatal@szentantalfa.hu), vagy a 70/364-4131 mobil számon (polgármester) előzetesen kell jelezni. Az igénybevétel feltétele bérleti szerződés kötése és a bérleti díj rendezvény előtti befizetése csekken vagy átutalással.

9./ 
A fedett közösségi teret az önkormányzat tiszta, rendezett állapotban bocsátja rendelkezésre.

10./ 
A bérleti díj fejében az önkormányzat biztosítja a fedett közösségi tér és bútorainak használatát, a helyszínen az áramot és a tűzrakáshoz szükséges fát. A bérlő számára az önkormányzat biztosítja a közösségi tér kizárólagos használatát, „Foglalt tábla” kihelyezésével.

11./ A rendezvény alkalmával keletkezett szemét összegyűjtése és zsákokba helyezése a bérlő feladata.

12./ A bérlő köteles a bérelt helyiséget és annak bútorzatát rendeltetésszerűen használni, állagát megóvni, a környezetvédelmi szabályokat betartani. Tilos a berendezési tárgyak megrongálása, a fedett közösségi térben a faoszlopok faragása, szögelés elhelyezése! A rendezvény alkalmával okozott kárt a bérlő köteles megtéríteni.
13./ Jelen szabályzat 2025. március 1. napjától érvényes, egyidejűleg a 31/2022. (V.27.) Ób. önkormányzati határozattal elfogadott szabályzat hatályát veszti.
Óbudavár, 2025. március 1.








Óbudavár Község Önkormányzata

